雨
太湖澒洞胥江平，风吹梅雨惊如绳。衣裳沾湿户生菌，步檐倚杖气郁蒸。匡床簟纹琉璃滑，永昼偃卧聊曲肱。池水潋滟上阶砌，辘轳旋汲旋复增。朱鱼戢戢罗扇底，投以饼饵波閒腾。斯时插莳正旁午，秧马蹀躞来相仍。劝农且驾撅头舫，斗酒慰劳循畦塍。黏天云水决皆入，村歌呕哑得未曾。西陂鱼麦亦大好，侧身北望归怀兴。
主题：咏物
情感：恐惧、想家